**คณะสัตวแพทยศาสตร์ มข. จัดโครงการอบรมการป้องกันและระงับอัคคีภัยเบื้องต้น ประจำปี 2562**

  เมื่อวันพฤหัสบดีที่ 29 สิงหาคม 2562 ที่ผ่านมา ระหว่างเวลา 13.00-16.00 น. ณ ห้องราชสีห์ อาคารพิเชฏฐ์ เหลืองทองคำ และบริเวณลานจอดรถคณะสัตวแพทยศาสตร์ มหาวิทยาลัยขอนแก่น นำโดย **ผศ.สพ.ญ.พิมชนก สุวรรณธาดา** รองคณบดีฝ่ายบริหาร ได้ร่วมกับบุคลากรงานบริหารและธุรการ กองบริหารงานคณะจัดโครงการอบรมการป้องกันและระงับอัคคีภัยเบื้องต้น ประจำปี 2562  ขึ้น โดยการจัดกิจกรรมในครั้งนี้ได้รับเกียรติจากกองป้องกันและรักษาความปลอดภัย มหาวิทยาลัยขอนแก่น นำทีมโดย **นายมรกต สุบิน** หัวหน้างานรักษาความปลอดภัยและจราจร พร้อมทีมวิทยากรภาคสนามทำหน้าที่ในการให้ความรู้แก่ผู้เข้ารับการอบรมทั้งภาคทฤษฎีและภาคปฏิบัติ โดย **รศ.น.สพ.ดร.ชูชาติ กมลเลิศ**  คณบดี ให้เกียรติเป็นประธานในพิธีเปิด การจัดโครงการในครั้งนี้มี ผู้เข้าร่วมในการฝึกอบรมประกอบด้วยคณาจารย์ บุคลากรสายสนับสนุน และนักศึกษาทั้งนักศึกษาชาวไทยและนักศึกษาต่างชาติที่คณะจัดสรรที่พักให้พักบนชั้น 6 ของอาคารพิเชฏฐ์ เหลืองทองคำ ซึ่งผู้เข้ารับการอบรมได้ให้ความสนใจเข้าร่วมการฝึกอบรมทั้งภาคทฤษฎีและภาคปฏิบัติ โดยผลการดำเนินการบรรลุตามเป้าหมายที่ตั้งไว้ทุกประการ